החלטה 1696 של מועצת הביטחון של האו"ם

החלטה 1696 של מועצת הביטחון של האו"ם, היא החלטה שהתקבלה ב-31 ביולי 2006 על ידי מועצת הביטחון של האומות המאוחדות, לאחר שאיראן סירבה להשעות את תוכנית העשרת האורניום שלה. ההחלטה הביעה דאגה מתוכנית הגרעין האיראנית ודרשה מאיראן לעצור את התוכנית.<ref></ref>

14 מדינות הצביעו בעד ההחלטה, ומדינה 1 הצביעה נגד (קטר).<ref></ref> קטר הסבירה כי אף על פי שהיא מסכימה עם דרישות ההחלטה, זה לא היה העיתוי הנכון מכיוון שהמזרח התיכון בוער.<ref name="bbc"></ref>

== רקע ==
בספטמבר 2005 מועצת המנהלים של הסוכנות הבין-לאומית לאנרגיה אטומית (סבא"א) הגיעה למסקנה שאיראן לא עמדה בהסכם איתה. בפברואר 2006 דיווחה מועצת סבא"א על מסקנות אלו למועצת הביטחון, וקבעה שאיראן לא סיפקה הבהרות מספקות לגבי כוונותיה הגרעיניות.<ref></ref>

== ההחלטה ==
בהקדמה של ההחלטה אישרה מועצת הביטחון מחדש את הוראות האמנה למניעת הפצת נשק גרעיני ואת זכותן של מדינות לשימוש בדרכי שלום באנרגיה גרעינית. היא הביעה חשש מכך שסבא"א לא הצליחה לקבל הבהרה מהם כוונות תוכנית הגרעין של איראן. איראן גם לא נקטה בצעדים שנדרשו ממנה על ידי סבא"א, לפי מנכ"ל הארגון, מוחמד אל-בראדעי.<ref></ref><ref></ref><ref></ref>

ההחלטה הדגישה את הצורך בפתרון מדיני ודיפלומטי למצב, תוך הדגשת סיכוני תוכנית הגרעין האיראנית.

מועצת הביטחון של האו"ם פעלה על פי מגילת האומות המאוחדות וקראה לאיראן למלא אחר דרישות סבא"א. היא דרשה מאיראן להשעות את כל הפעילויות הקשורות להעשרה. ההחלטה קבעה כי עמידה בדרישות סבא"א תתרום לפתרון דיפלומטי המבטיח שתוכנית הגרעין של איראן היא אך ורק למטרות שלום. יתר על כן, ההצעות של הרפובליקה העממית של סין, צרפת, גרמניה, רוסיה, הממלכה המאוחדת וארצות הברית לפתרון כולל לטווח ארוך אושרו.<ref name="cw"></ref>

ההחלטה קראה לכל המדינות "להפעיל ערנות" ולאסור העברת כל חומר שיכול לתרום לתוכניות הגרעין והטילים הבליסטיים של איראן. היא גם חיזקה את סמכותה של סבא"א לברר נושאים בעיתיים הקשורים לאיראן. מועצת הביטחון ציפתה לדיווח מסבא"א האם איראן נענתה לבקשותיה עד 31 באוגוסט 2006. "צעדים מתאימים" מחייבים משפטית יאומצו אם המועצה תשתכנע שאיראן לא עמדה בהתחייבויותיה.

== אחרי ההחלטה ==
יום לאחר קבלת ההחלטה, נשיא איראן מחמוד אחמדינז'אד אמר כי לא יכנע ל"שפת הכוח והאיומים".<ref></ref>

כישלונה של איראן להגיב באופן משביע רצון הוביל להחלטה 1373 של מועצת הביטחון של האו"ם ב-23 בדצמבר 2006, שבה הופעלו סנקציות נגד איראן. הסנקציות הללו הוגברו לאחר מכן בהחלטות 1747 (2007) ו-1929 (2010).

== השעיית ההחלטה ==
הוראות החלטה 1696 בוטלו בהחלטה 2231 של מועצת הביטחון של האו"ם ביום היישום של הסכם המעצמות על תוכנית הגרעין האיראנית, ב-16 בינואר 2016, בכפוף להמשך יישום הסכם הגרעין על ידי המדינות החברות.

== החזרת ההחלטה ==
מנגנון יישוב המחלוקות שהוכרז בהחלטה 2231 מאפשר לשחזר את ההחלטות שהושעו כולל החלטה 1696 במקרה של אי עמידה משמעותית של איראן בהתחייבויותיה הגרעיניות.<ref></ref>

ב-20 באוגוסט 2020, מזכיר המדינה של ארצות הברית, מייק פומפאו, הודיע למועצת הביטחון של האו"ם על אי ציות איראני משמעותי להסכם הגרעין, וביקש רשמית להחזיר את כל הסנקציות הקודמות. המהלך היה שנוי במחלוקת מכיוון שחברי מועצה אחרים לא הכירו בארצות הברית כמשתתפת בהסכם הגרעין מאז פרישת ארצות הברית מהסכם הגרעין ב־2018, ולכן לא יכלו להשתמש במנגנון יישוב המחלוקות שלה כדי להטיל מחדש סנקציות בינלאומיות. עם זאת, עמדת ארצות הברית היא שהחלטה 2231 מציינת לעד את ארצות הברית כמשתתפת לעניין מנגנון ההסרה. אי-ציות איראני לעסקה מספיקה אם כן כדי להחזיר את הסנקציות הבינלאומיות שהוסרו בתמורה לכך שאיראן תקבל מגבלות על תוכנית הגרעין שלה.<ref></ref>

== ראו גם ==
* תוכנית הגרעין האיראנית

== קישורים חיצוניים ==
* [https://en.wikisource.org/wiki/United_Nations_Security_Council_Resolution_1696 United Nations Security Council Resolution 1696], באתר ויקיטקסט
* [https://undocs.org/S/RES/1696(2006) Text of the Resolution at undocs.org]
* [http://www.carnegieendowment.org/static/npp/pronews_8-29-06.htm#1 Security Council and Iran's Legal Rights], Kaveh L. Afrasiabi, August 29, 2006.

== הערות שוליים ==

קטגוריה:החלטות מועצת הביטחון של האו"ם בנוגע לאיראן
קטגוריה:תוכנית הגרעין האיראנית
קטגוריה:החלטות מועצת הביטחון של האו"ם ב-2006